آشیق باهارعلی بالکانلی

شعرلرینده باهار و باهارعلی  تخلص ائدن، آشیق باهار بالکانلی یوخسا عاشیق بهارعلی اعماء بالکانلو بیر آذربایجانلی آشیق دیر.

 یاشاییشی 
ﻗﻮﺷﺎﭼﺎﯾﯿﻦ ﺍﻭﺳﺘﺎﺩ ﺁﺷﯿﻘﻼﺭﯾﻨﺪﺍﻥ ﺳﺎییلان آشیق باهارعلی 1324جو ﮔﻮﻧﺶ ﺍﯾﻠﯽ ﺑﻮ ﺷﻬﺮﯾﻦ ﮐﻮﺭﺩ ﮐﻨﺪﯼ ﮐﻨﺪﯾﻨﺪﻩ آﻧﺎﺩﺍﻥ ﺍﻭﻟﻮﺏ.؟؟

ﺁﺷﯿﻐﯿﻦ ﯾﺎﺷﺎﯾﯿﺸﯽ ﺩﺍ ﺍﺋﯿﺸﯿﺘﻤﻪ‌ﻟﯿﺪﯾﺮ ﺍؤﺯﻭ : ﺑﯿﺮ ﻗﻀﺎ ﮐﺌﭽﯿﺮﯾﺐ، ﺍوﺯﻭﻥ ﻣﻮﺩﺩت دﻭﺳﺘﺎﻗﺪﺍ ‏ﻗﺎلیب. ﺍﻭ ﺩﻭﺳﺘﺎﻗﺪﺍ ﯾﺎﺯﺩﯾﻐﯽ، ﻗﻮﺷﻤﺎﻻﺭ، ﻣﮑﺘﻮﺑﻼﺭ، ﺍﻭﻧﻮﻥ ﺫﯾﻠﻠﺖ ﻭ ﺁﻏﯿﺮ ﻣﻌﯿﺸﺘﯿﻨﻪ ﻭ ﭼﺘﯿﻦ ﯾﺎﺷﺎﻣﺎﺳﯿﻨﺎ، ﺍﯾﺸﺎﺭﻩ ﺩﯾﺮ .

ﺳﻮﻧﺮﺍﻻﺭ ﻋﯿﺮﻓﺎﻥ ﻣﮑﺘﺒﯽ ﺍﯾﻠﻪ ﯾﺎﺧﯿﻨﺪﺍﻥ ﺗﺎﻧﯿﺶ ﺍﻭﻟﻮﺏ، ﻋؤﻣﻮﺭﻭﻧﻮﻥ ﺳﻮﻧﻮﻧﺎﺩﮎ، ﺑﯿﺮ ﻣﺌﻬﺮﺑﺎﻥ، ﮔﻮلر ﺍﻭﺯلو، ﺍﻭﺭﻩ ﯾﯽ ﺻﺎﻑ، ﺍﯾﻤﺎﻧﻠﯽ، ﭼﺎلیشقان، ﺩﺭﺩ ﺁﻧﻼﯾﺎﻥ بیر ﻋﺎﺭﯾﻒ ـ آشیق و دده ﮐﯿﻤﯽ ﯾﺎﺷﺎییب.

 آشیقلیق و یارادیجیلیق حایاتی 
ﺍؤﺯ ﺁﺗﺎﺳﯽ ﺁﺷﯿﻖ ﻋﺒﺪﺍﻟﻌﻠﯽﺩﻥ ﺩﺭسینی ﺁﻟﯿﺐ. آﺗﺎسی‌نین ﺍﯾﮑﯽ ﺍﻭﺳﺘﺎﺩﯼ ﻭﺍﺭ اﯾﺪﯼ ﺑﯿﺮﯼ " ﻣﺤﻤﺪﻋﻠﯽ آغا " آرازین اوتاییندان کؤچموشدو اؤزو ده هر بیر شئیین اوستادی ایدی، ساز باغلایاردی، اسلحه دوزه‌لدردی، دمیرچیلیک ائدردی، ﻭ ﺑﯿﺮی ده "ﮐﺮﺑﻼﯾﯽ ﺣﺴﯿﻦ " ۱۶ﺩﻓﻌﻪ ﺳﺎﺯﯾلا ﮐﺮبلایا ﺯﯾﺎﺭﺗﻪ گئتمیش ایدﯼ.

آﺗﺎﺳﯽ ﺁﺷﯿﻖ ﻋﺒﺪﺍﻟﻌﻠﯽ 55 ایله ﯾﺎﺧﯿﻦ ﺁشیقلیق ﺻﻨﻌﺘﯿﻨﺪﻩ ﭼﺎﻟﯿﺸﯿﺐ. زیل سسه مالیک ایدی و گؤزلری آنادان اولاندان گؤرمز ایدی.

ﺁﺷﯿﻖ ﺑﺎﻫﺎﺭﻋﻠﯽ اؤزو ده 45 ایل آشیقلیق ائدیب و دئمک اولار قوشاچای و بوتونلوکله سهندآوا ماحالیندا آشیقلیغین قایناغی اولوب و هر آشیقلیق صنعتینه ماراقلی اولانا اؤز قایناغیندان بیر پای وئرمه‌یی اسیرگه‌مه‌ییب. ﭼﻮﺧﻠﻮ ﺷﺎگیرﺩﻟﺮ ﺩﻩ ﺗﺮﺑﯿﺖ ﺍﺋله‌ییب ﺁﺷﯿﻘﻠﯿﻖ ﺟﺎﻣﻌﻪ ﺳﯿﻨﻪ ﺗﺤﻮﯾﻞ ﻭﺋﺮﯾﺒﺪﯾﺮ. ﺍﻭ ﺟﻤﻠﻪ ﺩﻥ بیر نئچه سین آد آپارماق اولار:

ﺁﺷﯿﻖ ﺑﻬﺮﻭﺯ ﻓﺮﺟﯽ
ﺁﺷﯿﻖ ﺑﻬﻤﻦ ﺻﺒﻮﺭﯼ
ﺁﺷﯿﻖ ﻗﺪﺭﺕ ﻋﺰﯾﺰﯼ
 مراغالی ﺁﺷﯿﻖ جمشید
آشیق ابوالفضل دوز ایلقار

و باشقالاری.

ﺁﺷﯿﻖ ﻋﻮﻣﻮﺭ ﺑﻮﯾﻮ آذربایجانیمیزین هر بیر ماحالیندا ﯾﺎﯾﻼﻗﻼﺭﺩﺍ، ﻗﯿﺸﻼﻗﻼﺭﺩﺍ، ﺍﺋﻞ ﺍﻭﺑﺎ ﺗﻮﯾﻼﺭﯾﻨﺪﺍ، شنلیکلرینده، ییغینتیلاریندا ﺍﯾﺸﺘﯿﺮﺍﮎ ﺍﺋﺪﯾﺐ.

ﺩﺋﺪﯾﮕﯿﻨﻪ ﮔﻮﺭﻩ ﻗﯿﺰ ﻃﺮﻓﯿﻨﺪﻥ ﺍﻭﭺ نسیل ‏(ﺁﻧﺎ،ﺍﻭﻧﻮﻥ ﻗﯿﺰﯼ ﻭ ﻧﻮﻩ ﺳﯽ‏)، ﺍﻭﻏﻼﻥ ﻃﺮﻓﯿﻨﺪﻥ ﺍﯾﮑﯽ نسیل ‏(ﺁﺗﺎ ﻭ ﺍﻭﻏﻮﻝ‏) تویون ﺍﺋله‌ییب .

ﺁﺷﯿﻖ ﺑﺎﻫﺎﺭ، ﺁﺷﯿﻖ ﻫﺎﻭﺍﻻﺭﯾﻨﺪﺍﻥ، 1 دن 130 قدر ﺳﺎﯾﯿﺐ ﺩﻭﺯﮔﻮﻥ ﺷﮑﯿﻠﺪﻩ ﭼﺎﻻﺭﺩﯼ . 1345- ﺟﯽ ﺍﯾﻠﺪﻥﺑﺮﯼ ﺷﻌﺮ ﯾﺎﺯﻣﺎﻕ ﺍﯾﻠﻪ ﻣﺸﻐﻮﻝ ﺍﻭﻟموشدور.

ﺩﻭﺳﺘﺎﻗﺪﺍ ﺍﻭﻟﺪﻭﻏﻮ ﺯﺍﻣﺎﻧﻼﺭﺩﺍن بری سازبندلیک ﺍﺋﺪﯾﺮﺩﯼ .

آشیق باهارین ﺗﺤﺼﯿﻼﺗﯽ ﺁﺯ ﺍﻭﻟﺴﺎﯾﺪﯼ ﺩﺍ، ﺍؤﺯ ﺻﻨﻌﺘﯿﻨﺪﻩ ﺷؤﻫﺮهﺗﻪ ﻣﺎﻟﯿﮏ ﺍﯾﺪﯼ . او اؤز شعرلرینده "باهار"، " باهارعلی " تخلوصون گؤتورموشدو. ﺍﻭﻧﺪﺍﻥ ﭼﻮﺧﻠﻮ ﻗﻮﺷﻤﺎ، ﺩﯾﻮﺍﻧﯽ، ﮔﺮﺍﯾﻠﯽ، ﺍﻭﺳﺘﺎﺩﻧﺎﻣﻪ قالیبدیر کی ایندی ایشیق اوزو گؤرمه‌یه حاضیردیر.

ﻗﻮﺷﺎﭼﺎﯼ ﺁﺷﯿﻘﻼﺭﯼ‌ﻧﯿﻦ ﺭﯾﻮﺍﯾﺘﻠﺮﯾﻨﻪ گؤﺭﻩ، آشیق باهاردان "ﺳﺎﺭﺍﯼ " ﺁﺩﯾﻨﺪﺍ ﺑﯿﺮ ﺁﺷﯿﻖ ﻫﺎﻭﺍﺳﯽ ﻭ ﺑﯿﺮ ﺩﺍﺳﺘﺎن ﺪﺍ ‏" ﺗﻮﻓﺎﺭﻗﺎﻥ ﺳﻔﺮﯼ " آدیندا، ﯾﺎﺭﺍﺩﯾﺐ ﻭ ﺁﺷﯿﻖﻟﯿﻖ ﺻﻨﻌﺘﯿﻨﻪ ﺁﺭﺗﯿﺮﯾﺒﺪﯾﺮ.

 دونیادان کؤچمه سی 
ﺁﺷﯿﻖ ﺑﺎﻫﺎﺭﻋﻠﯽ 1381 - ﺟﯽ ایلین ﯾﺎیین سون آیی زومارین 16 سیندا تویدان قاییداندا قارشیدان گلن ﺑﯿﺮ ﺳﺎﯾﯿﻖﺳﯿﺰ ﺳﻮﺭﻭﺟﻮﻧﻮﻥ ﺍﻟﯽ ﺍﯾﻠﻪ ﻗﻀﺎﯾﺎ ﻣﻌﺮﻭﺽ ﻗﺎﻟﯿﺐ آغیر یارالانیب و سازی دا تیکه تیکه اولوب. و نهایت آخشام چاغی گون باتاندا اورمونون یولوندا، گؤلون قیراغیندا یارالارا دایانماییب و ﺩﻭﻧﯿﺎﺩﺍﻥ کؤﭼﻮﺏ، ﺍﺑﺪﯾﺘﻪ قاﻭوشوب.

 قایناق 

بؤلمه:کیمسه‌لر قارالامالاری
بؤلمه:آشیقلار
بؤلمه:شاعیرلر
بؤلمه:آذربایجان شخصیتلری
بؤلمه:آذربایجان شاعیرلری